## Pravilnik o izmjenama i dopunama Pravilnika o unutarnjem poslovanju u državnim odvjetništvima

### NN 73/2009 (24.6.2009.), Pravilnik o izmjenama i dopunama Pravilnika o unutarnjem poslovanju u državnim odvjetništvima

MINISTARSTVO PRAVOSUĐA

1755

Na temelju članka 45. stavka 1. i 2. Zakona o državnom odvjetništvu (»Narodne novine« br. 51/01, 58/06, 16/07, 20/07 i 146/08, u daljnjem tekstu: Zakon), na prijedlog Glavnog državnog odvjetnika Republike Hrvatske, ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O UNUTARNJEM POSLOVANJU U DRŽAVNIM ODVJETNIŠTVIMA

Članak 1.

U Pravilniku o unutarnjem poslovanju u državnim odvjetništvima (»Narodne novine«, broj 171/07 i 57/09) iza članka 181. dodaje se novi članak 181.a koji glasi:

»Članak 181.a

Ured za suzbijanje korupcije i organiziranog kriminaliteta vodi ove upisnike:

1. Upisnik kaznenih prijava – poznati odrasli počinitelji

»K-US« (obrazac br. 1 – u dodatku)

2. Kazneni upisnik pravnih osoba

»KPO-US« (obrazac broj 3– u dodatku)

3. Upisnik kaznenih prijava – nepoznati počinitelji kaznenih djela

»KN-US« (obrazac br. 5 – u dodatku)

4. Upisnik istraga

»Is-US« (obrazac br. 6 – u dodatku)

5. Upisnik raznih kaznenih podnesaka u kaznenopravnim postupcima (razne pritužbe, molbe, upozorenja, izvankazneni postupak)

»KR-US« (obrazac br. 7 u dodatku)

6. Upisnik za upravni i prekršajni postupak

»UPP-DO (obrazac br. 9) Naputka

U Uredu za suzbijanje korupcije i organiziranog kriminaliteta mogu se, na temelju odluke Glavnog državnog odvjetnika Republike Hrvatske, voditi posebni upisnici za određenu vrstu kaznenih djela.«

Članak 2.

Iza članka 185. dodaje se novi članak 185.a koji glasi:

»Članak 185.a

U Upisnik kaznenih prijava – poznati odrasli počinitelji »K-US« upisuju se počinitelji kaznenih djela odrasle osobe, podaci o oštećeniku ili drugom prijavitelju kaznenog djela, te podaci o provođenju izvida, o odluci o prijavi, o provođenju dokaznih radnji i istrage, te vođenju i ishodu kaznenog postupka.

Upisnik kaznenih prijava – poznati odrasli počinitelji prati kretanje spisa do dovršetka postupka i arhiviranja prema obrascu broj 1. u dodatku ovog Pravilnika.«

Članak 3.

Iza članka 187. dodaje se novi članak 187.a koji glasi:

»Članak 187.a

U Upisnik kaznenih prijava – nepoznati počinitelji kaznenih djela kaznenih djela (»KN-US«) upisuju se prijave za kaznena djela ako nisu poznati počinitelji i podaci o djelovanju državnog odvjetnika u otkrivanju kaznenih djela, te rezultat rada tijela kaznenog postupanja, prema obrascu broj 5 u dodatku ovog Pravilnika.«

Članak 4.

Iza članka 188. dodaje se novi članak 188.a koji glasi:

»Članak 188.a

Kazneni upisnik za razne kaznene predmete »KR-US« osniva se za razne pritužbe, izvanredne pravne lijekove, za upis kaznenih prijava prema članku 206. stavak 8. ZKP, te razne podneske izvan kaznenog postupka.

U Kazneni upisnik za razne kaznene predmete (»KR-US«) upisuju se svi podaci o podnositelju pritužbe i predmetu koji bi bio predmetom raspravljanja i odluke državnog odvjetništva, odnosno njegove izvanpostupovne aktivnosti, podaci o kaznenoj prijavi i odluci državnog odvjetnika i višeg državnog odvjetnika, kao i drugi podaci prema obrascu broj 7 – u dodatku ovog Pravilnika.«

Članak 5.

Iza članka 194. dodaje se novi članci 194.a i 194.b koji glase:

»Članak 194.a

U Kazneni upisnik pravnih osoba (»KPO-US«) upisuju se podaci o pravnim osobama koje odgovaraju za kaznena djela počinjena od strane odgovornih osoba, prema obrascu broj 3 u dodatku ovog Pravilnika.

Članak 194.b

U Upisnik istraga (»Is-US«) upisuju se podaci o istragama koje provodi Ured za suzbijanje korupcije i organiziranog kriminaliteta i odlukama donesenim tijekom istrage, prema obrascu broj 6 – u dodatku ovog Pravilnika.«

Članak 6.

Ovaj Pravilnik objavljuje se u »Narodnim novinama« i stupa na snagu 1. srpnja 2009. godine.

Klasa: 700-01/09-01/612

Urbroj: 514-03-01-09-4

Zagreb, 12. lipnja 2009.

Ministar
dr. sc. Ivan Šimonović, v. r.

Obrazac broj 1 (čl. 185.a Pravilnika) – Upisnik kaznenih prijava – poznati odrasli počinitelji »US-DO« (800x500 mm)

![](dodatni/401783.gif)

UPUTA ZA POPUNJAVANJE KAZNENOG UPISNIKA K-US

U stupac br. 1 – upisuje se redni broj prijave. Jedna prijava, bez obzira koliko osoba ima, upisuje se pod jednim rednim brojem. Znači, ako je u jednoj prijavi prijavljeno više osoba, onda će se redni broj upisati u istom stupcu u sljedećem redu u koji se upisuje prva prijavljena osoba. Ostale osobe upisuju se u daljnje redove bez oznake rednog broja spisa. Sljedeća prijava dobiva novi broj koji se upisuje iza posljednje prijavljene osobe iz prijave pod prethodnim rednim brojem.

Ako u svezi s već upisanom prijavom budu naknadno prijavljene još neke osobe, one se upisuju u upisnik iza posljednjeg već upisanog okrivljenog s naznakom »pripada rednom broju.....«. Kod rednog broja kome pripada takav novoprimljeni okrivljenik u stupcu »Primjedba«, i to kod posljednje upisanog okrivljenika stavlja se »novi prijavljeni iza rednog broja.....«.

U stupac 2 – upisuje se datum kada je prijava stigla u prijamnu službu državnog odvjetništva, odnosno to je datum identičan datumu s pečata zaprimljene prijave u državno odvjetništvo.

U stupac br. 3 – upisuje se prezime, ime i mjesto boravišta prijavitelja ili naziv službe, institucije ili poduzeća koja dostavlja prijavu odvjetništvu, s naznakom broja i datuma tog podneska.

U stupac br. 4 – upisuje se stvarni prijavitelj kaznenog djela (oštećena pravna ili fizička osoba, žtrva, i dr.) bez obzira što su oni prijavu dostavili policijskoj postaji.

U stupac br. 5 – upisuje se datum kada je prijava upisana u upisnik, to je u pravilu datum primitka ili dan kasnije, ali može biti i više dana u slučaju postupanja po članku 206. stavak 7. ZKP.

U stupac br. 6 – upisuje se redni broj svake prijavljene osobe. Prvoupisana osumnjičena osoba na početku godine ima redni broj 1, a onda redom, redni brojevi do posljednjeg upisa u tekućoj godini.

U stupac br. 7. – upisuju se podaci o osumnjičeniku, i to: Prezime, očevo ime i ime, OIB, prebivalište, zanimanje, godina rođenja, narodnost i državljanstvo. Ako svi podaci nisu vidljivi iz same prijave, treba ih naknado upisati kad budu poznati.

U stupac br. 8. – upisuje se datum i sat određivanja pritvora. Pod sat određivanja pritvora uzima se trenutak uhićenja.

U stupac br. 9. – upisuje se datum istražnom zatvoru samo za okrivljenika koji je pritvoren.

U stupac br. 10. – upisuju se podaci o oštećeniku i visini štete. Ako je kaznenim djelom oštećen građanin, upisuje se prezime i ime te osobe, ako je kaznenim djelom oštećena državna imovina, imovina trgovačkog društva ili druge pravne osobe, upisuje se naziv tih pravnih osoba. Visina štete upisuje se u kunama.

U stupac br. 11 – upisuje se članak i stavak Kaznenog zakona ili nekog drugog zakona. Prilikom upisa prijave, podatak o kaznenom djelu treba upisati običnom olovkom, a končani upis kemijskom olovkom. Ako se jedna osoba pojavljuje kao počinitelj više kaznenih djela, u ovaj stupac treba upisati sva djela, i to tako da se na prvom mjestu upiše najteže kazneno djelo. Ispod upisa članka i stavka upisuje se mjesto ako je poznato i datum kada je kazneno djelo počinjeno.

U stupac br. 12. – upisuje se datum nalaganja ili provođenja izvida, kako u nalogu mora biti pravni osnova za provođenje to je potrebno upisati odgovarajući članak i stavak ZKP, te naziv tijela od kojeg se podaci traže, odnosno kojem se nalaže provođenje izvida.

U stupac br. 13 – upisuje se datum kada je državni odvjetnik započeo provođenje dokazne radnje, osim prvog ispitivanja okrivljenika koje se upisuje u stupac 15. U sredinu stupca upisuje se i zaokružuje datum kada su dokazne radnje dovršene. Na kraju stupca upisuje se broj suda (KIR) pod kojim su vođene istražne radnje.

U stupac br. 14 – upisuje se datum kada je državni odvjetnik dalo nalog za provođenje dokazne radnje istražitelju, odnosno datum kada je sudac istrage zakazao dokazno ročište, osim prvog ispitivanja okrivljenika koje se upisuje u stupac 15. U sredinu stupca upisuje se i zaokružuje datum kada su dokazne radnje dovršene ili dokazno ročište dovršeno uz to se upisuje se broj suda (KIR) pod kojim su vođene dokazne radnje.

U stupac br. 15 – upisuje se datum prvog ispitivanja okrivljenika (članak 341. stavak 3. ZKP), bez obzira da li ga provodi državni odvjetnik ili istražitelj.

U stupac br. 16 – upisuje se datum odluke o odgodi progona.

U stupac br. 17 – upisuje se datum odbačaja kaznene prijave i to za svaku osobu posebno bez obzira da li je prijava odbačena u odnosu na jednu ili više osoba jednim aktom. Upisuje se i zakonska osnova odbačaja (primjenom čl. 28. KZ ili Zakona o kaznenom postupku – članak 206. stavak 1. točka.. ZKP, članak 212. ZKP, članak 521. i 522. ZKP i dr.) taj članak upisuje na kraju stupca.

U stupce br. 18 i 19 – upisuje se datum neposredne optužnice i osnovno kazneno djelo iz optužnice, a u stupac br. 16 – ostala kaznena djela, i to za svaku optuženu osobu. Ako se radi o kaznenom nalogu, upisuje se i čl. 540. ZKP-a.

U stupac br. 20 – upisuje se datum izdavanja naloga za provođenje istrage. Na kraju ovog stupca upisuje se broj (Is-DO upisnika) pod kojim se zahtjev za istragu vodi u upisniku istraga.

U stupac br. 21 – upisuje se datum dostavljanja naloga okrivljeniku ili upis službene bilješke iz čl. 218. st. 3. ZKP kojom se odlaže dostavljanje naloga.

U stupac 22. i 23. – upisuje se datum prekida istrage od strane državnog odvjetnika ili suca istrage.

U stupac 24. i 25. – upisuje datum se obustave istrage od strane državnog odvjetnika ili suca istrage, s naznakom pravnog osnova i broja rješenja suca istrage.

U stupac br. 26 – upisuje se datum završetka istrage.

U stupce br. 27 i 28 – upisuje se datum kada je optužnica podnesena županijskom sudu, a zatim osnovno i ostala kaznena djela na način kako je to objašnjeno za stupce br. 18 i 19. U taj stupac upisuju se sve optužnice nakon istrage.

U stupac 29. upisuje se ustup spisa drugom državnom odvjetništvu bez obzira da li je spis ustupljen za vrijeme izvida ili provođenja dokaznih radnji, odnosno nakon istrage. Upisuje se datum kada je predmet ustupljen drugom državnom odvjetništvu, kao i naziv državnog odvjetništva kojem je predmet ustupljen.

U stupac br. 30 – upisuje se odbacivanje optužnice ili obustava optužnice od strane suca istrage (članak 344. ZKP) nakon primitka optužnice.

U stupce 31. do 33. upisuju se odluke optužnog vijeća, i to u stupac 31. rješenje o vraćanju na dopunu, u kojem slučaju se u stupac 27. upisuje datum kada se optužnica ponovo dostavlja optužnom vijeću. U stupac br. 32 – upisuje se datum kada je optužno vijeće donijelo rješenje o obustavi postupka, a u stupac 33. datum i broj rješenja kojim je potvrđena optužnica.

U stupac br. 34. upisuje se presuda na temelju sporazuma stranaka bilo u postupku pred optužnim vijećem ili kasnije na pripremnom ročištu ili raspravi u skraćenom postupku tijekom rasprave. Osim upisa u ovaj stupac ta ista presuda se upisuje i u stupac 40. u kojem se upisuju i sankcije koje su po sporazumu izrečene.

U stupac br. 35 – upisuje se datum povlačenja optužnice pred optužnim vijećem.

U stupac br. 36 – upisuje se datum ponovnog podizanja optužnice koji ne može biti duži od šest mjeseci od dana povlačenja optužnice pred optužnim vijećem.

U stupac br. 37 Upisuje se datum pripremnog ročišta ako je zakazano.

U stupac br. 38 upisuje se obustava postupka od strane suda nakon potvrđivanja optužnice,

U stupac br. 39 – upisuje se datum održavanja rasprave pred županijskim ili općinskim sudom. Ako je bilo više glavnih rasprava upisuju se redom svi datumi.

U stupac br. 40 – upisuje se datum primitka sudske presude odnosno rješenja o primjeni mjere oduzimanja imovinske koristi ili rješenja o sudskoj opomeni, te vrsta presude odnosno rješenja s naznakom kvalifikacije kaznenog djela i kaznene sankcije. Na kraju stupca upisuje se sudski broj pod kojim je predmet vođen na sudu.

U stupce br. 41 i 42 – upisuju se podaci o djelomičnom odbijanju optužbe odnosno o djelomičnom donošenju oslobađajuće presude.

U stupac br. 43 – upisuje se datum kada je državni odvjetnik podnio žalbu samo radi kazne. Kao žalba samo radi kazne, smatrat će se i ona žalba kojom se državni odvjetnik istovremeno žalio samo radi kazne i iz drugih razloga.

U stupac br. 44 – upisuje se datum kada je državni odvjetnik podnio žalbu samo iz drugih razloga. Ako je podnesena zbog kazne i drugih razloga to se posebno naznačuje u rubrici 43. dakle kada je žalba podnesena zbog kazne na način da se uz naznaku datuma upiše »i dr.«.

U stupac br. 45 – upisuje se datum sudske odluke kojom je uvažena žalba državnog odvjetnika. Uvaženom žalbom smatra se i ona koja je uvažena makar djelomično.

U stupac br. 46 – upisuje se datum sudske odluke kojom je uvažena žalba državnog odvjetnika samo radi kazne.

Stupci br. 47 i 48 – popunjavaju se isto kao stupci br. 45 i 46.

U stupac br. 49 – upisuje se datum drugostupanjske odluke kao i sadržaj drugostupanjske odluke. Na isti način kao što se upisuje sadržaj prvostupanjske odluke u stupac br. 40. ovog upisnika. Na kraju stupca upisuje se broj Vrhovnog ili županijskog suda pod kojim se rješavala žalba na prvostupanjsku odluku.

U stupac 50. – upisuje se povratništvo uz oznaku znaka »+« za odgovarajuću osobu.

U stupac br. 51 – evidentiraju se prijedlozi odnosno zahtjevi državnog odvjetnika za pokretanje nekog izvankaznenog postupka s datumom i kratkim sadržajem zahtjeva, te nazivom tijela kojem je upućen.

U stupac br. 52 – upisuju se razni drugi podaci kao npr.: gdje se spis nalazi, razni rokovi, broj svežnja u kojem se spis nalazi, stavljanje u arhiv, ustupanje na nadležnost drugom državnom odvjetništvu i sl.

Obrazac broj 3 (čl. 194.a Pravilnika) – Kazneni upisnik pravnih osoba »KPO-US« (800x500 mm)

![](dodatni/401784.gif)

UPUTA ZA POPUNJAVANJE KAZNENOG UPISNIKA ZA PRAVNE OSOBE

U stupac br. 1 – upisuje se redni broj prijave. Jedna prijava, bez obzira koliko osoba ima, upisuje se pod jednim rednim brojem. Znači, ako je u jednoj prijavi prijavljeno više osoba, onda će se redni broj upisati u istom stupcu u sljedećem redu u koji se upisuje prva prijavljena osoba. Ostale osobe upisuju se u daljnje redove bez oznake rednog broja spisa. Sljedeća prijava dobiva novi broj koji se upisuje iza posljednje prijavljene osobe iz prijave pod prethodnim rednim brojem.

Ako u svezi s već upisanom prijavom budu naknadno prijavljene još neke osobe, one se upisuju u upisnik iza posljednjeg već upisanog okrivljenog s naznakom »pripada rednom broju.....«. Kod rednog broja kome pripada takav novoprimljeni okrivljenik u stupcu »Primjedba«, i to kod posljednje upisanog okrivljenika stavlja se »novi prijavljeni iza rednog broja.....«.

U stupac 2 – upisuje se datum kada je prijava stigla u prijamnu službu državnog odvjetništva, odnosno to je datum identičan datumu s pečata zaprimljene prijave u državno odvjetništvo.

U stupac br. 3 – upisuje se prezime, ime i mjesto boravišta prijavitelja ili naziv službe, institucije ili poduzeća koja dostavlja prijavu odvjetništvu, s naznakom broja i datuma tog podneska.

U stupac br. 4 – upisuje se stvarni prijavitelj kaznenog djela (oštećena pravna ili fizička osoba, žtrva, i dr.) bez obzira što su oni prijavu dostavili policijskoj postaji.

U stupac br. 5 – upisuje se datum kada je prijava upisana u upisnik, to je u pravilu datum primitka ili dan kasnije, ali može biti i više dana u slučaju postupanja po članku 206. stavak 7. ZKP.

U stupac br. 6 – upisuje se redni broj svake prijavljene pravne osobe. Prvoupisana osumnjičena osoba na početku godine ima redni broj 1, a onda redom, redni brojevi do posljednjeg upisa u tekućoj godini.

U stupac br. 7 – upisuju se podaci o osumnjičeniku, i to: Naziv pravne osobe, adresa sjedišta i matični broj i dr. Ako svi podaci nisu vidljivi iz same prijave, treba ih naknado upisati kad budu poznati.

U stupac br. 8 – upisuje se Ime i prezime odgovorne osobe, a ako ih ima više onda samo prvookrivljene odgovorne osobe uz naznaku brojkom koliko još ima prijavljenih odgovornih osoba datum, sat i određivanja pritvora. Pod sat određivanja pritvora uzima se trenutak uhićenja.

U stupac br. 9 – upisuje se datum mjere opreza koja je određena u odnosu na pravnu osobu.

U stupac br. 10 – upisuju se podaci o oštećeniku i visini štete. Ako je kaznenim djelom oštećen građanin, upisuje se prezime i ime te osobe, ako je kaznenim djelom oštećena državna imovina, imovina trgovačkog društva ili druge pravne osobe, upisuje se naziv tih pravnih osoba. Visina štete upisuje se u kunama.

U stupac br. 11 – upisuje se članak i stavak Kaznenog zakona ili nekog drugog zakona. Prilikom upisa prijave, podatak o kaznenom djelu treba upisati običnom olovkom, a končani upis kemijskom olovkom. Ako se jedna osoba pojavljuje kao počinitelj više kaznenih djela, u ovaj stupac treba upisati sva djela, i to tako da se na prvom mjestu upiše najteže kazneno djelo. Ispod upisa članka i stavka upisuje se mjesto ako je poznato i datum kada je kazneno djelo počinjeno.

U stupac br. 12 – upisuje se datum nalaganja ili provođenja izvida, kako u nalogu mora biti pravni osnova za provođenje to je potrebno upisati odgovarajući članak i stavak ZKP, te naziv tijela od kojeg se podaci traže, odnosno kojem se nalaže provođenje izvida.

U stupac br. 13 – upisuje se datum kada je državni odvjetnik započeo provođenje dokazne radnje, osim prvog ispitivanja okrivljenika koje se upisuje u stupac 15. U sredinu stupca upisuje se i zaokružuje datum kada su dokazne radnje dovršene. Na kraju stupca upisuje se broj suda (KIR) pod kojim su vođene istražne radnje.

U stupac br. 14 – upisuje se datum kada je državni odvjetnik dalo nalog za provođenje dokazne radnje istražitelju, odnosno datum kada je sudac istrage zakazao dokazno ročište, osim prvog ispitivanja okrivljenika koje se upisuje u stupac 15. U sredinu stupca upisuje se i zaokružuje datum kada su dokazne radnje dovršene ili dokazno ročište dovršeno uz to se upisuje se broj suda (KIR) pod kojim su vođene dokazne radnje.

U stupac br. 15 – upisuje se datum prvog ispitivanja predstavnika pravne osobe bez obzira da li ga provodi državni odvjetnik ili istražitelj.

U stupac br. 16 – upisuje se datum odluke o odgodi progona

U stupac br. 17 – upisuje se datum odbačaja kaznene prijave i to za svaku osobu posebno bez obzira da li je prijava odbačena u odnosu na jednu ili više osoba jednim aktom. Upisuje se i zakonska osnova odbačaja (primjenom čl. 28. KZ ili Zakona o kaznenom postupku – članak 206. stavak 1. točka.. ZKP, članak 212. ZKP, članak 521. i 522. ZKP i dr.), za pravne osobe i iz razloga navedenih u članku 24. ZOPOKD. Članak po kojem se odbacuje upisuje na kraju stupca.

U stupce br. 18 i 19 – upisuje se datum neposredne optužnice i osnovno kazneno djelo iz optužnice, a u stupac br. 16 – ostala kaznena djela, i to za svaku optuženu osobu. Ako se radi o kaznenom nalogu, upisuje se i čl. 540. ZKP-a.

U stupac br. 20 – upisuje se datum izdavanja naloga za provođenje istrage. Na kraju ovog stupca upisuje se broj (Is-DO upisnika) pod kojim se zahtjev za istragu vodi u upisniku istraga.

U stupac br. 21 – upisuje se datum dostavljanja naloga okrivljeniku ili upis službene bilješke iz čl. 218. st. 3. ZKP kojom se odlaže dostavljanje naloga.

U stupac 22. i 23. – upisuje se datum prekida istrage od strane državnog odvjetnika ili suca istrage.

U stupac 24. i 25. – upisuje datum se obustave istrage od strane državnog odvjetnika ili suca istrage, s naznakom pravnog osnova i broja rješenja suca istrage.

U stupac br. 26 – upisuje se datum završetka istrage.

U stupce br. 27 i 28 – upisuje se datum kada je optužnica podnesena županijskom sudu, a zatim osnovno i ostala kaznena djela na način kako je to objašnjeno za stupce br. 18 i 19. U taj stupac upisuju se sve optužnice nakon istrage.

U stupac 29. upisuje se ustup spisa drugom državnom odvjetništvu bez obzira da li je spis ustupljen za vrijeme izvida ili provođenja dokaznih radnji, odnosno nakon istrage. Upisuje se datum kada je predmet ustupljen drugom državnom odvjetništvu, kao i naziv državnog odvjetništva kojem je predmet ustupljen.

U stupac br. 30 – upisuje se odbacivanje optužnice ili obustava optužnice od strane suca istrage (članak 344. ZKP) nakon primitka optužnice.

U stupce 31. do 33. upisuju se odluke optužnog vijeća, i to u stupac 31. rješenje o vraćanju na dopunu, u kojem slučaju se u stupac 27. upisuje datum kada se optužnica ponovo dostavlja optužnom vijeću. U stupac br. 32 – upisuje se datum kada je optužno vijeće donijelo rješenje o obustavi postupka, a u stupac 33. datum i broj rješenja kojim je potvrđena optužnica.

U stupac br. 34 upisuje se presuda na temelju sporazuma stranaka bilo u postupku pred optužnim vijećem ili kasnije na pripremnom ročištu ili raspravi u skraćenom postupku tijekom rasprave. Osim upisa u ovaj stupac ta ista presuda se upisuje i u stupac 40. u kojem se upisuju i sankcije koje su po sporazumu izrečene.

U stupac br. 35 – upisuje se datum povlačenja optužnice pred optužnim vijećem.

U stupac br. 36 – upisuje se datum ponovnog podizanja optužnice koji ne može biti duži od šest mjeseci od dana povlačenja optužnice pred optužnim vijećem.

U stupac br. 37 Upisuje se datum pripremnog ročišta ako je zakazano.

U stupac br. 38 upisuje se obustava postupka od strane suda nakon potvrđivanja optužnice.

U stupac br. 39 – upisuje se datum održavanja rasprave pred županijskim ili općinskim sudom. Ako je bilo više glavnih rasprava upisuju se redom svi datumi.

U stupac br. 40 – upisuje se datum primitka sudske presude odnosno rješenja o primjeni mjere oduzimanja imovinske koristi ili rješenja o sudskoj opomeni, te vrsta presude odnosno rješenja s naznakom kvalifikacije kaznenog djela i kaznene sankcije. Na kraju stupca upisuje se sudski broj pod kojim je predmet vođen na sudu.

U stupce br. 41 i 42 – upisuju se podaci o djelomičnom odbijanju optužbe odnosno o djelomičnom donošenju oslobađajuće presude.

U stupac br. 43 – upisuje se datum kada je državni odvjetnik podnio žalbu samo radi kazne. Kao žalba samo radi kazne, smatrat će se i ona žalba kojom se državni odvjetnik istovremeno žalio samo radi kazne i iz drugih razloga.

U stupac br. 44 – upisuje se datum kada je državni odvjetnik podnio žalbu samo iz drugih razloga. Ako je podnesena zbog kazne i drugih razloga to se posebno naznačuje u rubrici 43. dakle kada je žalba podnesena zbog kazne na način da se uz naznaku datuma upiše »i dr.«.

U stupac br. 45 – upisuje se datum sudske odluke kojom je uvažena žalba državnog odvjetnika. Uvaženom žalbom smatra se i ona koja je uvažena makar djelomično.

U stupac br. 46 – upisuje se datum sudske odluke kojom je uvažena žalba državnog odvjetnika samo radi kazne.

Stupci br. 47 i 48 – popunjavaju se isto kao stupci br. 45 i 46.

U stupac br. 49 – upisuje se datum drugostupanjske odluke kao i sadržaj drugostupanjske odluke. Na isti način kao što se upisuje sadržaj prvostupanjske odluke u stupac br. 40 ovog upisnika. Na kraju stupca upisuje se broj Vrhovnog ili županijskog suda pod kojim se rješavala žalba na prvostupanjsku odluku.

U stupac 50. – upisuje se povratništvo uz oznaku znaka »+« za odgovarajuću osobu.

U stupac br. 51 – evidentiraju se prijedlozi odnosno zahtjevi državnog odvjetnika za pokretanje nekog izvankaznenog postupka s datumom i kratkim sadržajem zahtjeva, te nazivom tijela kojem je upućen.

U stupac br. 52 – upisuju se razni drugi podaci kao npr.: gdje se spis nalazi, razni rokovi, broj svežnja u kojem se spis nalazi, stavljanje u arhiv, ustupanje na nadležnost drugom državnom odvjetništvu i sl.

Obrazac broj 5 (čl. 187. a Pravilnika) – Upisnik kaznenih prijava – nepoznati počinitelji kaznenih djela »KN-US« (800x500 mm)

![](dodatni/401785.gif)

UPUTA ZA POPUNJAVANJE KAZNENOG UPISNIKA ZA NEPOZNATE POČINITELJE

U stupac br. 1 – upisuje se redni broj prijave.

U stupac 2 – upisuje se datum kada je prijava stigla u prijamnu službu državnog odvjetništva, odnosno to je datum identičan datumu s pečata zaprimljene prijave u državno odvjetništvo.

U stupac br. 3 – upisuje se prezime, ime i mjesto boravišta prijavitelja ili naziv službe, institucije ili pravne osobe koja dostavlja prijavu odvjetništvu, s naznakom broja i datuma tog podneska.

U stupac br. 4 – upisuje se stvarni prijavitelj kaznenog djela (oštećena pravna ili fizička osoba, žrtva, i dr.) bez obzira što su oni prijavu dostavili policijskoj postaji.

U stupac br. 5 – upisuje se datum kada je prijava upisana u upisnik, to je u pravilu datum primitka ili dan kasnije, ali može biti i više dana u slučaju postupanja po članku 206. stavak 7. ZKP.

U stupac br. 6 – upisuju se podaci o oštećeniku i visini štete. Ako je kaznenim djelom oštećen građanin, upisuje se prezime i ime te osobe, te adresa, ako je kaznenim djelom oštećena državna imovina, imovina trgovačkog društva ili druge pravne osobe, upisuje se naziv tih pravnih osoba. Visina štete upisuje se u kunama.

U stupac br. 7 – upisuje se članak i stavak Kaznenog zakona ili nekog drugog zakona. Prilikom upisa prijave, podatak o kaznenom djelu treba upisati običnom olovkom, a končani upis kemijskom olovkom. Ako se jedna osoba pojavljuje kao počinitelj više kaznenih djela, u ovaj stupac treba upisati sva djela, i to tako da se na prvom mjestu upiše najteže kazneno djelo. Ispod upisa članka i stavka upisuje se mjesto ako je poznato i datum kada je kazneno djelo počinjeno.

U stupac br. 8 – upisuju se dokazne radnje koje su obavljene po saznanju da je kazneno djelo počinjeno, dakle prije nego što je prijava podnesena.

U stupac br. 9 – upisuje se datum provođenja izvida od strane državnog odvjetnika. Kako u nalogu mora biti pravna osnova za provođenje to je potrebno upisati odgovarajući članak i stavak ZKP.

U stupac br. 10 – upisuje se datum nalaganja provođenja izvida policiji. Kako u nalogu mora biti pravna osnova za provođenje to je potrebno upisati odgovarajući članak i stavak ZKP, te naziv policijske uprave, odnosno postaje kojoj se nalaže provođenje izvida.

U stupac br. 11 – upisuje se datum kada je državni odvjetnik zatražio određene podatke temeljem članka 206. stavak 5. ZKP.

U stupac br. 12 – upisuje se datum kada je državni odvjetnik započeo provođenje dokazne radnje temeljem članka 214. ZKP. U sredinu stupca upisuje se i zaokružuje datum kada su dokazne radnje dovršene.

U stupac br. 13 – upisuje se datum kada je državni odvjetnik dalo nalog za provođenje dokazne radnje istražitelju. U sredinu stupca upisuje se i zaokružuje datum kada su dokazne radnje dovršene.

U stupac br. 14 – upisuje se datum izdavanja naloga za provođenje istrage. Na kraju ovog stupca upisuje se broj (Is-DO upisnika) pod kojim se zahtjev za istragu vodi u upisniku istraga.

U stupac 15. – upisuje se datum prekida istrage od strane državnog odvjetnika, a ako je prekid naložio sudac istrage to se posebno naznačuje crvenom bojom.

U stupac 16. i 17. – upisuje datum se obustave istrage od strane državnog odvjetnika ili suca istrage, s naznakom pravnog osnova i broja rješenja suca istrage.

U stupac br. 18 – upisuje se datum utvrđivanja istovjetnosti okrivljenika, ako je istovjetnost utvrđena za vrijeme trajanja istrage (čl. 218. st. 2. ZKP) njegovo ime i prezime i broj upisnika poznatih počinitelja (K-DO).

U stupac br. 19 – upisuje se datum dovršetka istrage.

U stupce br. 27 i 28 – upisuje se datum kada je optužnica podnesena županijskom sudu, a zatim osnovno i ostala kaznena djela na način kako je to objašnjeno za stupce br. 18 i 19. U taj stupac upisuju se sve optužnice nakon istrage.

U stupac br. 20 upisuje se odbačaj kaznene prijave.

U stupac br. 21 – upisuje se koliko je od ukupnog broja odbačaja (stupac 20.) odbačeno zbog zastarjelosti.

U stupac br. 23 upisuje se u skladu s Poslovnikom (članak 98. stavak 3. i 4. Poslovnika datum stavljanja predmeta u evidenciju.

U stupac br. 24 – upisuje se datum otkrivanja počinitelja u spisu u kojem još nije izdan nalog za provođenje istrage, odnosno u drugom spisu u kojem se istraga ne može voditi.

U stupac br. 25 – upisuju se razni drugi podaci kao npr.: gdje se spis nalazi, razni rokovi, broj svežnja u kojem se spis nalazi, stavljanje u arhiv, ustupanje na nadležnost drugom državnom odvjetništvu i sl.

Obrazac broj 6 (čl. 194.b Pravilnika) – Upisnik istraga »Is-US«

![](dodatni/401786.gif)

UPUTA ZA POPUNJAVANJE UPISNIKA ISTRAGA

U stupac br. 1 – upisuje se redni broj naloga za provođenje istrage. Jedan nalog za provođenje istrage, bez obzira koliko osoba ima protiv kojih je izdan, upisuje se pod jednim rednim brojem. Znači, ako jednim nalogom o provođenju istrage obuhvaćeno više osoba (pravnih i fizičkih), onda će se redni broj upisati u istom stupcu u sljedećem redu u koji se upisuje prvi okrivljenik. Ostali okrivljenici upisuju se u daljnje redove bez oznake rednog broja spisa. Sljedeći nalog dobiva novi broj koji se upisuje iza posljednje okrivljene osobe iz naloga za provođenje istrage pod prethodnim rednim brojem.

Ako u svezi s već upisanim nalogom istraga bude proširena na još neke osobe, one se upisuju u upisnik iza posljednjeg već upisanog okrivljenog s naznakom »pripada rednom broju.....«. Kod rednog broja kome pripada takav novoprimljeni okrivljenik u stupcu »Primjedba«, i to kod posljednje upisanog okrivljenika stavlja se »novi okrivljenik iza rednog broja.....«.

U stupac 2 – upisuje se datum kada je nalog upisan u ovaj upisnik.

U stupac br. 3 – upisuje se ime i prezime državnog odvjetnika ili zamjenika koji je izdao nalog za provođenje istrage, odnosno koji provodi istragu ako je došlo do promjene u zaduženju s predmetom.

U stupac br. 4 – upisuje se broj K-DO spisa i datum izdavanja istražnog naloga koji mora biti identičan datumu na istražnom nalogu i upisu u K-DO upisnik.

U stupac br. 5 – upisuje se redni broj svake okrivljene pravne osobe ili fizičke osobe. Prvo upisana osoba u odnosu na koju je izdan istražni nalog na početku godine ima redni broj 1, a onda redom, redni brojevi do posljednjeg upisa u tekućoj godini.

U stupac br. 6 – upisuju se podaci o okrivljeniku i to: Za pravnu osobu naziv pravne osobe, adresa sjedišta i matični broj i dr., a za fizičku osobu prezime, očevo ime i ime, OIB, datum rođenja i adresa. Ako svi podaci nisu vidljivi iz samog naloga za provođenje istrage treba ih naknado upisati kad budu poznati.

U stupac br. 7 – upisuje se broj rješenja i datum do kada je određen istražni zatvor, u slučaju produženja ispod prvog upisa upisuje se novi broj i datum.

U stupac br. 8 i 9 – upisuje se i to u stupac 7. temeljno kazneno djelo za koje je izdan istražni nalog, a u stupac 8. druga kaznena djela.

U stupac br. 10 – upisuje se datum kada je nalog i pouka o pravima dostavljena okrivljeniku.

U stupac br. 11 – upisuju se podaci o odgodi dostavljanja naloga, te broj bilješke koja je upisana u K-DO upisnik i čija se kopija nalazi u ovom upisniku.

U stupac br. 12 – upisuje se datum prvog i ostalih ispitivanja okrivljenika uz naznaku članka ili napomenu uz datum prvog ispitivana »Prvo ispitivanje«.

U stupac 13. upisuje se datum ročišta za ispitivanje svjedoka, a ako je ispitivanje obavljeno datum se zaokružuje.

U stupac 14. upisuje se datum kada je naloženo vještačenje, a u stupac 15. datum kada je vještak dostavio nalog.

U stupac br. 16 – upisuje se datum kada su provođene druge dokazne radnje (očevid, rekonstrukcija itd.).

U stupac br. 17 – upisuju se podaci o istražitelju, odnosno istražiteljima ako ih je više određen

U stupac br. 18 upisuje se datum povjeravanja istražitelju prvog ispitivanja okrivljenika, a u stupac 20 datum kada je taj zapisnik primljen (uz naznaku »PI«)

U stupac br. 19 – upisuje datum povjeravanja obavljanja drugih dokaznih radnji, a u stupac 20. datum kada primljen zapisnik o obavljenoj dokaznoj radnji. Ako je više istražitelja uz datum se stavljaju inicijali istražitelja.

U stupac br. 21 – upisuje se datum s kojim je državni odvjetnik dostavio sucu istrage prijedlog okrivljenika za provođenje dokaznih radnji.

U stupac br. 22 – upisuje se datum i broj odluke suca istrage povodom prijedloga okrivljenika.

U stupac br. 23 – upisuje se datum kada je državni odvjetnik ili okrivljenik (ako imamo prijedlog okrivljenika) podnio prijedlog za održavanje dokaznog ročišta, te zakonska osnova po kojem se traži održavanje ročišta.

U stupac 24. – upisuje se datum kada je sucu istrage na zahtjev dostavljen istražni spis (ovdje se upisuje dostavljanje spisa sucu istrage i u drugim slučajevima). Ako sudac istrage nije vratio spis u razumnom roku nakon provedenog dokaznog ročišta to će se posebno evidentirati u stupcu 32.

U stupac 25. upisuje se datum prisustvovanja na dokaznom ročištu.

U stupac 26. i 27. – upisuje se datum prekida istrage od strane državnog odvjetnika ili suca istrage.

U stupac 28. i 29. – upisuje datum se obustave istrage od strane državnog odvjetnika ili suca istrage, s naznakom pravnog osnova i broja rješenja suca istrage.

U stupac br. 30 – upisuje se datum obavijesti višem državnom odvjetniku nakon proteka šest mjeseci ako istraga nije dovršena.

U stupce br. 31 – upisuje se datum dovršetka istrage.

U stupac br. 32 – upisuju se razni drugi podaci kao npr.: gdje se spis nalazi, razni rokovi, broj svežnja u kojem se spis nalazi, stavljanje u arhiv, ustupanje na nadležnost drugom državnom odvjetništvu i sl.

Obrazac broj 7 (čl. 188.a Pravilnika) – Upisnik raznih kaznenih podnesaka u kaznenopravnim postupcima »KR-US«.

(800x500)

![](dodatni/401787.gif)

UPUTA ZA POPUNJAVANJE UPISNIKA RAZNIH KAZNENIH PODNESAKA U KAZNENOPRAVNIM POSTUPCIMA OPĆINSKIH I ŽUPANIJSKIH DRŽAVNIH ODVJETNIŠTVA

Stupci br. 1, 2 i 3 se popunjavaju kao u drugim upisnicima

Stupac br. 4 se popunjava ako smo primili uobičajeni KR podnesak (tada ne popunjavamo stupce 5., 6. do 8.)

Stupac br. 5 popunjavamo kao smo primili ili sami odlučili podnijeti izvanredni pravni lijek za koji je nadležno općinsko ili županijsko državno odvjetništvo, tada ne popunjavamo stupac 4. i stupac 6. do 8.,

Stupce br. 6 do 8 popunjavamo ako se radi o kaznenoj prijavi iz članka 206. stavak 8. ZKP, upis u ovaj upisnik na prijavi označava državni odvjetnik,

Stupci br. 9 do 11 popunjavaju se ako se provode izvidi, pravnu oznaku izvida naznačuje referent,

Stupac br. 12 se popunjava u slučaju ako je upisana prijava (stupac 6. do 8.), u stupac 12. upisuje se datum poziva podnositelju,

Stupci br. 13 i 14 popunjavaju se nakon podnošenja izvanrednog pravnog lijeka ili davanja odgovora,

Stupac br. 15 se popunjava ako je podnositelj dopunio prijavu (odazvao se pozivu),

Stupac br. 16 se popunjava ako se podnositelj nije odazvao (nalog daje referent),

Stupac br. 17 se upisuje ako je više državno odvjetništvo dalo nalog, upisujemo i broj K-DO u koji je prenesena prijava,

Stupac br. 18 Služi za upis načina rješavanja uobičajenih KR pismena, dakle ako smo upisali naziv podneska u stupac 4.,

Stupac br. 19 služi za evidenciju kretanja spisa i slično.

Pravilnik, NN 73/2009-1755